ఆసీస్‌పై దుమ్మురేపిన కోహ్లీ
నిష్క్రమించిన ఆస్ట్రేలియా
బౌలింగ్‌, బ్యాటింగ్‌లో టీమిండియా సత్తా
మొహాలీ : వరల్డ్‌ టి20లో భాగంగా ఆస్ట్రేలియా టాస్‌ గెలిచి మొదట బ్యాటింగ్‌ ఎన్నుకుని నిర్ణీత 20 ఓవర్లలో 6 వికెట్లకు 160 పరుగులు చేసింది. అనంతరం బ్యాటింగ్‌కు దిగి టీమిండియా 19.1 ఓవర్లలో 4 వికెట్లకు 161 పరుగులు చేసింది. దీంతో ఆస్ట్రేలియాపై టీమిండియా 6 వికెట్లతో ఘన విజయం సాదించింది. కాగా టీమిండియా సెమీఫైనల్లోకి చేరుకుంది.ఆస్ట్రేలియా లీగ్‌ దశలోనే టోర్నీమెంట్‌ నుంచి నిష్క్రమించింది.మ్యాచ్‌ను విజయ పథంలోకి చేర్చేందుకు టీమిండియాకు చెందిన కోహ్లీ దుమ్మరేపాడు.చివరి వరకు ఒంటరిపోరాటం చేసి ఆస్ట్రేలియాపై విజయం సాధించేలా కృషిచేశాడు. టీమిండియా బౌలింగ్‌లోనే కాకుండా బ్యాటింగ్‌కు కూడా తమ సత్తా చాటింది. కాగా ఆస్ట్రేలియా ఓపెనర్లు శుభారంభం చేశారు.ఆరోన్‌ పించ 34 బంతులు ఆడి 3 బౌండరీలు,3 సిక్సర్లతో 43 పరుగులు చేయగా,ఉస్మాన్‌ ఖవాజా 16 బంతులు ఆడి 6 బౌండరీలతో 26 పరుగులు చేసి దూకుడుగా ముందుకు సాగారు.కాగా ఈ క్రమంలోనే నాలుగవ ఓవర్‌ ముగిసే సరికి ఆస్ట్రేలియా వికెట్‌ నష్టపోకుండా 53 పరుగులు చేసింది.ఆ తరువాత టీమిండియా బౌలర్లు తమ సత్తా చాటడంతో ఆసీస్‌ వేగం తగ్గింది.డేవిడ్‌ వార్నర్‌ 6 పరుగులు, స్మిత్‌ 2 పరుగుల స్వల్ప వ్యవధిలో పెవిలియన్‌కు పంపడంతో ధోనీ సేన శిబిరంలో ఆనందం వెల్లివిరిసింది.ఇక మాక్స్‌వెల్‌ 28 బంతులు ఆడి 1 బౌండరీ,1 సిక్సర్‌తో 31 పరుగులు, షేన్‌వాట్సన్‌ 18 పరుగులతో ఫర్వాలేదనిపించారు.చివరలో నేవిల్‌ 2 బంతులు ఆడి 1 బౌండరీ,1 సిక్సర్‌తో 10 పరుగులు చేసి నాటౌట్‌గా కొనసాగగా ఆసీస్‌ నిర్ణీత ఓవర్లలో 6 వికెట్లకు 160 పరుగులు చేసింది.భారత బౌలర్లలో హార్థిక్‌ పాండ్యాకు రెండు వికెట్లు, బూమ్రా, నెహ్రా, అశ్విన్‌, యువరాజ్‌లకు ఒక్కొక్కరికి ఒక వికెట్‌ లభించింది. ఆస్ట్రేలియా బ్యాటింగ్‌ అనంతరం టీమిండియా బ్యాటింగ్‌కు దిగి 19.1 ఓవర్లలో 4 వికెట్లకు 161 పరుగులు చేసింది. కాగా ఓపెనర్‌్‌ రోహిత్‌ శర్మ 17 బంతులు ఆడి 1 బౌండరీతో 12 పరుగులు చేసి వాట్సన్‌ బౌలింగ్‌లో ఔట్‌కాగా మరో ఓపెనర్‌ ధావన్‌ 12 బంతులు ఆడి 1 బౌండరీ,1 సిక్సర్‌తో 13 పరుగులు చేసి కొల్టర్‌ నైల్‌ బౌలింగ్‌లో ఖవాజాకు క్యాచ్‌ ఇవ్వడంతో ఔటయ్యాడు.కోహ్లీ 51బంతులు ఆడి 9 బౌండరీలు, 2 సిక్సర్‌తో 82 పరుగులు చేసి నాటౌట్‌గా నిలిచాడు.కాగా సురేష్‌ రైనా 7 బంతులు ఆడి 10 పరుగులు చేసి వాట్సన్‌ బౌలింగ్‌లో పెవిలియన్‌కు వెళ్లిపోగా యువరాజ్‌  18 బంతులు ఆడి 1 బౌండరీ,1 సిక్సర్‌తో 21 పరుగులు చేసి పాల్కనర్‌  బౌలింగ్‌లో వాట్సన్‌కు క్యాచ్‌ ఇవ్వడంతో వెనుదిరిగాడు. ధోనీ 10 బంతులు ఆడి 3 బౌండరీలతో 18 పరుగులతో నాటౌట్‌గా నిలిచాడు.దీంతో టీమిండియా 19.1 ఓవర్లలో 4 వికెట్లకు 161 పరుగులు చేసింది.